Sergejus Šoigu

Sergejus Kužugetovičius Šoigu (,  g. 1955 m. gegužės 21 d. Tuvoje) – Rusijos politikas, valstybės veikėjas, Rusijos gynybos ministras (2012-2024 m.). Armijos generolas (2003 m.). Rusijos Federacijos Didvyris (1999 m.). Partijos Vieningoji Rusija tarybos narys, Rusijos Federacijos saugumo tarybos narys (nuo 1996 m.).

 Biografija 
1977 m. Krasnojarsko politechnikos institute įgijęs inžinieriaus-statybininko specialybę, dirbo statybos įmonėse. 1985–1988 m. vadovavo statybos trestui Abakane, vėliau buvo TSKP funkcionierius.

1990–1991 m. buvo RSFSR architektūros ir statybos reikalų komiteto pirmininko pavaduotojas. 1991 m. pradėjo kurti Rusijos nepaprastųjų situacijų ir gelbėjimo sistemą: buvo Rusijos gelbėtojų korpuso vadovas, vėliau – Valstybinio nepaprastųjų situacijų, civilinės gynybos ir stichinių nelaimių pasekmių likvidavimo komiteto pirmininkas, 1994–2012 m. – Rusijos Federacijos nepaprastųjų situacijų ministras (2000 m. sausio-gegužės mėn. kartu buvo ir vicepremjeras).

2012 m. gegužės 11 d. išrinktas Maskvos srities gubernatoriumi. 2012 m. lapkričio mėn. paskirtas Rusijos Federacijos gynybos ministru, šiame poste dirbęs iki 2024 m. gegužės mėn.

S.Šoigu vienintelis ministras, dirbęs visose Rusijos vyriausybėse.Шойгу, Сергей (Lentapedia.ru inf.)

2024 m. gegužės 12 d. Sergejus Šoigu neteko Gynybos ministerijos vadovo posto, o jį pakeis buvęs pirmasis ministro pirmininko pavaduotojas Andrejus Belousovas. Saugumo tarybos sekretoriaus poste Šoigu pakeis Nikolajų PatruševąVladimir Putin removes Sergei Shoigu from Russian defence ministry.

 Nuorodos 
 Naujas rusų gelbėtojas - str. lrytas.lt

 Šaltiniai 

|-

|-

|-

Kategorija:Rusijos nepaprastųjų situacijų ministrai
Kategorija:Rusijos gynybos ministrai
Kategorija:Rusijos inžinieriai
Kategorija:Rusijos vicepremjerai
Kategorija:Maskvos srities gubernatoriai
Kategorija:Rusijos armijos generolai
Kategorija:Rusijos Federacijos saugumo tarybos nariai